Presiden Korea Selatan

Presiden Republik Korea (), juga disingkatkan kepada  POTROK atau POSK; , mengikut Perlembagaan, ialah ketua eksekutif kerajaan, ketua negara Republik Korea, Pengerusi Majlis Negara, dan panglima tertinggi angkatan tenteranya. 

Perlembagaan dan pindaan Akta Pilihan Raya Presiden 1987 memperuntukkan pemilihan presiden melalui undi rahsia dan langsung yang mengakhiri pemilihan tidak langsung presiden oleh kerajaan sebelumnya. Presiden dipilih secara langsung untuk lima tahun dan tidak boleh dipilih lagi selepas itu. Jika terdapat kekosongan jawatan Presiden, pengganti hendaklah dipilih dalam masa 60 hari, yang pada masa itu tugas presiden dilakukan oleh Perdana Menteri atau Menteri Kanan lain seperti mana yang ditentukan oleh undang-undang. Ketika menjawat jawatan, presiden menetap di Rumah Biru dan dikecualikan dari liabiliti jenayah kecuali atas sebab pemberontakan atau penderhakaan. 

Presiden Korea Selatan sering berdepan hukuman penjara selepas berakhir tempoh mereka berkuasa, biasanya sebaik pesaing politik mereka berpindah ke Rumah Biru. 

Presiden kini, Yoon Suk-yeol, merupakan seorang bekas Ketua Pendakwa Korea Selatan dan ahli Parti Kuasa Rakyat, memegang jawatan tersebut pada 10 Mei 2022, selepas mengalahkan calon Parti Demokratik, Lee Jae-myung dengan margin kemenangan Yoon sebanyak 0.73% dalam Pilihan raya presiden Korea Selatan 2022.

Sejarah
Sebelum penubuhan Republik pertama pada 1948, Kerajaan Republik Korea Sementara telah ditubuhkan di Shanghai pada September 1919 sebagai penerusan bagi beberapa kerajaan yang ditubuhkan selepas Gerakan 1 Mac yang berlaku pada tahun tersebut. Kerajaan tersebut menyelaraskan penentangan rakyat Korea terhadap pendudukan Jepun di Korea. Kesahan Kerajaan Sementara telah diiktiraf dan digantikan oleh kerajaan Korea Selatan dalam Perlembagaannya.

Sejak 1988, Presiden Korea Selatan akan dipilih pada setiap lima tahun. Sebelum ini, tempoh tersebut ialah empat tahun dari 1948 hingga 1972, enam tahun dari 1972 hingga 1981, dan tujuh tahun dari 1981 hingga 1988. Sejak 1981, presiden tidak boleh dipilih lagi selepas tempoh perkhidmatannya tamat.

Senarai Presiden

</center>

Rujukan

Pautan luar

 
Korea Selatan